als_Latn dik_Latn sag_Latn
Asport- Trajneri kombëtares shpresa Skënder Gega ka vlerësuar me nota shumë pozitive paraqitjen e parë të Valentin Gjokajt, me skuadrën e parë të Derby County, që luan në Championship. Mbrojtësi i talentuar 19 vjecar, që ka luajtur në ndeshjen e fundit miqësore të kombëtares në 6 shkurt kundër Maqedonisë e mbyllur me barazimin 0-0, është aktivizuar si titular në barazimin e arritur kundër Cardiff në transfertë me rezultatin 1-1, skuadër që kryeson kampionatin dhe është favoritja kryesore për tu ngjitur në Premier Ligë sezonin e ardhshëm.
Gjokaj, që është edhe kapiteni i skuadrës së dytë të Derby County ka spikatur në lojën e tij me ndërhyrjet energjike, duke u ndëshkuar edhe me një karton të verdhë në pjesën e parë. Grumbullimi me kombëtaren Under 21 me të cilën do të luajë edhe në eliminatoret e Europianit të kësaj moshe ku Shqipëria ndodhet në një grup me Spanjën, Bosnjen, Hungarinë dhe Austrinë, e ka karikuar më shumë qëndërmbrojtësin shqiptar i cili synon që në të ardhmen të jetë e pjesë e kombëtares së De Biazit. “Gjokaj është një lojtar profesionist, i përgatitur dhe shumë i disiplinuar. Nuk është aspak rastësi që e vlerësojnë shumë në Angli falë paraqitjeve të tij. E ardhmja e tij është padiskutim shumë premtuese”, është shprehur Skënder Gega, trajneri Shpresave, duke komentuar situatën e talentit kuqezi.
Pas 37 javësh në Championship, Derby County renditet në vendin e 12 nga 24 skuadra pjesëmarrëse. Shpresat do të zhvillojnë disa ndeshje miqësore në Austri nga datat 18-25 mars dhe Valentin Gjokaj pritet të ndiqet me interes për të parë edhe përmirësimin e tij të kohëve të fundit. Nuk është surprizë nëse trajneri De Biazi do të grumbullojë në ndeshjet e ardhshme Gjokajt për ndonjë testim.
You must be logged in to post a comment Login
als_Latn als_Latn als_Latn eng_Latn